Dona'm les entitats que apareixen en el següent text:
Esther Solé i Martí (Mollerussa, Pla d'Urgell, 17 de maig de 1984) és una historiadora de l'art catalana. Des de juliol de 2019 al 2020 ha estat la coordinadora de projectes de l'associació Amical Wikimedia. Va cursar el seus estudis a la Universitat de Lleida, on es llicencià en Història de l'art, especialitzant-se en l'art dels segles XIX i XX. L'any 2015 es va doctorar a la Universitat de Lleida amb una tesi que oferia una lectura de l'art i la vida artística a les terres de Lleida entre 1875 i 1936, basada en la teoria dels camps de poder i els polisistemes: «L'art i la vida artística a les terres de Lleida, 1875-1936: lectura sistèmica d'una perifèria». Entre els seus interessos destaca l'estudi de la realitat artística en diferents àmbits, la conservació del patrimoni i la difusió del coneixement amb l'ajuda de les noves tecnologies. Des del curs 2017/18 és professora associada del Departament d'Història de l'Art i Història Social de la Universitat de Lleida. Ha treballat com a documentalista en diverses iniciatives i projectes relacionats amb la història de l'art i l'activitat artística, especialment d'època contemporània, entre els quals, la catalogació del llegat del pianista Ricard Viñes, que resultà en l'exposició "Descobrint Ricard Viñes (1875-1943). El pianista de les avantguardes", que es presentà a l'edifici de La Pedrera de la Fundació Caixa Catalunya (Barcelona) i al Museu d'Art Jaume Morera de Lleida el 2007 i, en col·laboració amb l'Archivo Manuel de Falla de Granada, a la Sala Gran Capitán d'aquesta ciutat el 2008. Dins el mateix projecte entorn la figura de Ricard Viñes, exercí com a assistent d'edició en la publicació d'una monografia amb el mateix títol. També ha participat en la revisió i l'ampliació del catàleg de béns d'interès històric, artístic i arquitectònic de la ciutat de Lleida (2007-2008). Entre els artistes als quals ha dedicat atenció preferent es compten el tipògraf i dissenyador gràfic Enric Crous-Vidal i el pintor Víctor Pérez Pallarés. Ha estat la comissaria d'exposicions com «De l'esbós al mur. Víctor Pérez Pallarés, muralista», al Museu de Lleida Diocesà i Comarcal (Lleida, maig 2014 - març 2015), i «Forjant un sistema artístic. Tàrrega 1875-1965», al Museu Comarcal de l'Urgell (Tàrrega, desembre 2018 - març 2019). Des de la seva doble experiència com a editora viquipedista activa i historiadora de l'art, ha treballat com a ajudant d'investigació del projecte "Modernisme: Accés Obert", dirigit per la Dra. Mireia Freixa i finançat per la convocatòria RecerCaixa 2014. Aquesta ha estat una col·laboració inèdita entre Amical Wikimedia i el Grup de Recerca en Història de l'Art i del Disseny Contemporanis (GRACMON) de la Universitat de Barcelona, amb l'objectiu de millorar la presència i la qualitat d'articles sobre el Modernisme català a la Viquipèdia.
Esther Solé i Martí : persona, Mollerussa : Entitat_Geopolítica, Amical Wikimedia : organització, Universitat de Lleida : educació, Lleida : Entitat_Geopolítica, Ricard Viñes : artista_o_autor, La Pedrera : edifici, Fundació Caixa Catalunya : empresa_privada, Barcelona : Entitat_Geopolítica, Granada : Entitat_Geopolítica, Sala Gran Capitán : edifici, Enric Crous-Vidal : artista_o_autor, Víctor Pérez Pallarés : artista_o_autor, Museu de Lleida Diocesà i Comarcal : organització, Pla d'Urgell : Entitat_Geopolítica, Departament d'Història de l'Art i Història Social : educació, Descobrint Ricard Viñes (1875-1943). El pianista de les avantguardes : cultura, Museu d'Art Jaume Morera : organització, Archivo Manuel de Falla : organització, De l'esbós al mur. Víctor Pérez Pallarés, muralista : cultura, Forjant un sistema artístic. Tàrrega 1875-1965 : cultura, Museu Comarcal de l'Urgell : organització, Tàrrega : Entitat_Geopolítica, Modernisme: Accés Obert : cultura, Mireia Freixa : persona, Grup de Recerca en Història de l'Art i del Disseny Contemporanis (GRACMON) : organització